***«5-ші сынып дегеніміз не?»***

***/психологиялық тренинг/***

**Мақсаты:** 5-сынып оқушыларына орта мектепте оқуға бейімделуіне психологиялық-педагогикалық көмек көрсету, алаңдаушылықты төмендету, ішкі топтық жұмылдыруға қол жеткізу, орта мектептегі оқу процесінің ережелерін талқылау.

Сабақтың әдістері: түсіндіру, ойын жаттығулары, топпен жұмыс, сұхбат алу.

**Сабақтың барысы:**

Сәлеметсіздер ме, құрметті оқушылар. Бүгін бізде ерекше сабақ-тренинг өткелі отыр. Сабағымыздың тақырыбы «5-ші сынып дегеніміз не?» деп аталады. Сабағымызды бастамас бұрын алдымен сәлемдесу рәсімін өткізейік.

1. **Сәлемдесу.** Оқушылар бір-бірімен амандасады. Шеңберде тұрған

оқушылар бірін-бірі таныстырып,өтеді. Бір-бірінің аттарын айтып, жақсы қасиеттерін айтады.

 Балалар мен сендерге үш жол туралы айтқым келеді. Мектептегі оқу жолдарыңды мен үшке бөліп көрсеткім келіп отыр. 1-ші жол ол 0-4 сыныпқа дейін, 2-ші жол 5-9 сыныпқа дейін және 10-11 сыныпты 3-ші жол деп айтуға болады.Соның екеуін бүгін талдаймыз.

1. **Менің жолым.** Қатысушыларға сөйлемдерді жалғастыру ұсынылады.
* Бастауыш мектептен менің есімде қалғаны ............
* 5-сыныпта менің көргім келеді ............
1. **Жаттығу. «Кім ...... нені .......»**

Кім тәттіні жақсы көреді, солар бір адым алға шығады; кімнің үйінде мысық бар солар оң қолдарын көтереді; футбол ойнау кімге ұнайды, солар тізерлеп отырады; кім балмұздақ жегенді жақсы көреді, солар құс сияқты қанаттарын қағады. Жаттығу соңында кім бесінші сыныптың оқушысы болып оқиды, солар қолдарын шапалақтасын.

1. **«Жаңа оқушы».** Біздің келесі жаттығуымыз «жаңадан» келген

оқушыларға арналады. Балалар, барлығымыз біздің мектепке басқа елден жаңадан оқушы келді деп есептейік. Ол өзінің оқуын біздің мектепте жалғастырғысы келеді. Бірақ біз ең алдымен біздің мектептің өмірімен танысуға көмектесейік, оған ат қояйық.

 Балалар өздерінің ойларын ұсынады (бесеуден артық болмауы қажет) және дауыс берудің негізінде есімін таңдайды. Ал енді оған мектебіміздің өмірі жайлы не айтатынымызды ойластырайық.

Мұғалімдер, оқушылар, сабақтағы үй жұмысы, бақылау, ауызша және жазбаша жұмыс, кештер, қызықты сабақтар т.б.

1. **Танысайық.** Ары қарай басқа елден келген оқушыға енді мұғалімдерімізді таныстырайық. Осы жаттығудың көмегімен әртүрлі пәндер бойынша қандай мұғалімдер сабақ беретіндіктерін еске түсіру қажет. Жүргізуші мұғалімнің тегін атайды, ал балалар жылдамдыққа аты, әкелерінің аттары, пәнін атайды.
2. **Түймедақ, кактус.**

Балалар біз жаңа келген оқушыға мектеп жайлы айттық, енді мұғалімдеріміз туралы айтып, таныстырайық.

Тақтаға екі гүл себетінің және гүлдің сабағының суреті көрсетіледі. Әрбір топқа адамның түрлі қасиеттері және мінез-құлықтары жазылған күлтешелер таратылады. Олардың ішінде педагогтық қызметті іске асыруда өте маңызды орын алатындары да, бейтараптары да бар.

Түймедақ: мейірімді, аққөңіл, адал, әділ, қарапайым.

Кактус: дөрекі, ұрысқақ, мейірімсіз, әділетсіз, менменшіл.

 Әрбір топтың міндеті – нағыз мұғалімнің бойында болуы қажет қасиеттерді белгілеу.

1. **«Сұхбат».** Оқушылар мұғалімдерден оқушылар қандай болу керек екендерін анықтау мақсатында сұхбат алады.
2. **Қорытынды.**
* 5-сыныпта оқыған ұнай ма?
* 5 сыныпқа үйрендіңдер ме?
* 4-сынып ұнай ма әлде 5-сыныпта қызығырақ па?
* Бүгінгі сабақ ұнады ма?
* Қандай қиыншылықтар болды?

Қызылегіс негізгі мектебі

***«5-ші сынып дегеніміз не?»***

***/психологиялық тренинг/***

 Өткізген: З.М.Вахитова

 педагог-психолог

2017-2018 оқу жылы